OpenLLM-France/wikimedia huggingface dataset:
# Elektroforesi

Elektroforesia molekulak banantzeko teknika da, molekula horien mugikortasuna aztertuz eremu elektriko bat erabiltzerakoan. Elektroforesiaren oinarri elektrozinetikoa Reuss-ek aurkitu zuen estrainakoz 1807an, uretan zeuden buztin-partikulak eremu elektriko baten eraginez abiadura ezberdinekin mugitzen zirela ohartzerakoan.
Proteinak eta azido nukleikoak dira elektroforesiz gehien aztertzen diren molekulak. Azido nukleikoek karga negatiboa dutenez, polo negatibotik positibora mugitzen dira. Proteinak, aldiz, karga negatiboa duten substantziekin (SDS izeneko detergentearekin, esaterako) lotzen dira. Elektroforesia burutzeko, molekula horiek dituen lagina edo soluzioa euskarri solido batean jartzen da, gehienetan gel porotsu bat duena (geletan egindako elektroforesia). Euskarri horrek molekulen higidura moteltzen du eta, hala, molekula handiek txikiek baino denbora gehiago behar izaten dute polo batetik bestera mugitzeko.
Elektroforesiaren oinarria, beraz, hau da: banandu nahi diren molekulak beren tamainarekiko alderantziz proportzionala den abiaduran mugitzen dira gel porotsuaren gainean eremu elektrikoa ezartzerakoan: molekula txikienak gehiago mugituko dira, eta handienak gertuago geratuko dira abiapuntutik.
Elektroforesiaren emaitza ikusi ahal izateko molekulek nolabait markatuta egon behar dute. Horretarako koloratzaile egoki bat erabiltzen da: etidio bromuroa, azido nukleikoentzat, eta zilar-tindaketa edo tindaketa fluoreszentea proteinentzat.

## Ikus, gainera

* Kromatografia
* Puntu isoelektriko

## Kanpo estekak

* Datuak: Q185098
* Multimedia: Electrophoresis / Q185098
# Elektroi askeko laser

Elektroi askeko laserra edo FEL ingelesezko free-electron laser-en siglaz, ohiko laserren propietate optikoak partekatzen dituen laserra da, hau da, potentzia handia irits daitekeen erradiazio elektromagnetiko izpi koherente baten igorpena, baina printzipio fisiko guztiz desberdinean oinarritzen da sorta sortzeko: energia atomiko edo molekularreko maila desberdinetako elektroiak kitzikatu beharrean, FEL batek abiadura erlatibistan azeleratutako elektroi sorta erabiltzen du medio aktibo gisa laserra sortzeko; elektroi horiek ez daude atomoetara lotuta; eremu magnetiko batean, aske mugitzen dira, hortik elektroi aske terminoa.
John Madey-k 1976an eraiki zuen elektroi askeko lehen laserra. Gaur egun, dozena bat baino gehiago daude martxan edo eraikitzen. Elektroi askeko laserrek laser mota guztietako maiztasun-tarterik zabalena dute, eta erraz sintoniza daitezke. Gaur egun, espektro elektromagnetikoko zati zabal bateko uhin-luzerak eskura daitezke, mikrouhinetatik hasi eta erradiazio infragorriraino, ikusgarria, ultramorea eta baita X izpietakoa ere. Tresna horiek, fisikan, kimikan, biologian eta material eta teknologia berrien garapenean, ikerketa zientifikorako erabilgarriak dira, eta aplikazio praktikoak dituzte medikuntzan eta industria militarrean.

## Historia

Elektroi askearen laserra John Madeyk asmatu zuen. Lehenengo prototipoa Stanfordeko Unibertsitatean eraiki zuten 1976an. Asmakizunaren inspirazioa Hans Motz-ek wigglers edo inbertsore izenez ezagutzen diren eremu magnetiko periodikoei buruzko ikerketatik sortu zen, elektroi-laserraren bitarteko aktiboa sortzeko funtsezkoak direnak. Madeyk 24 MeV-ko energia duen elektroi-sorta eta 5 m-ko luzera duen wiggler bat erabili zituen erradiazioa anplifikatzeko. Handik gutxira, beste laborategi batzuk mota horretako laser gehiago egiten hasi ziren. 1992an, X izpien FEL bat eraikitzeko aukera aztertzen hasi ziren. 2009an hasi zen lehenengoa lanean, LCLS (LINAC Coherent Light Source) SLAC National Accelerator Laboratory-n (Kalifornia). 2011n, SACLA (SPring-8 Angstrom Compact Free Electron Laser) jarri zen martxan Japonian, hirugarren bat, Europako XFEL, Alemanian eraikitzen ari den bitartean.

## Ikus, gainera

* Sinkrotroi erradiazioa

## Erreferentziak

* ↑ Aboites, Vicente. Sistemas láser específicos. .
* ↑ New Era of Research Begins as World's First Hard X-ray Laser Achieves "First Light". .
* ↑ Madey, John. (1971). Journal of Applied Physics 42: 1906..
* ↑ Deacon, D.A.G.; Elias, L.R.; Madey, J.M.J.; Ramian, G.J.; Smith, T.I.. (1977). Physics Review Letters 38: 892..
* ↑ Hand, Eric. (7 de octubre de 2009). «X-ray free-electron lasers fire up» Nature 461: 708..
* ↑ «Cutting-Edge X-Ray Free Electron Laser Facility Unveiled in Japan» ScienceDaily 11 de abril de 2011.

## Kanpo estekak

* Datuak: Q586386
* Multimedia: Free-electron lasers / Q586386
# Erresistentzia (argipena)

Erresistentzia izenak hainbat adiera ditu:
# Erresistentzia zibil

Erresistentzia zibila talde zibilek indarkeria-ez aktiboaren bidez, bereziki boterea, indarra, polizia edo erregimen bati aurre egiteko ekimen politikoan datza. Desobedientzia zibilari estuki lotua dago.
Erresistentzia zibilak deialdia egin, eta etsaiari presioa sartu (bai psikologikoa nahiz sinbolikoa) eta indarkeria-ezaren bidez zeozer egin dezan behartuarazten du: etsaiaren botere iturriak ahultzeko ekintza sistematiko eta antolatuak burutuz, negoziatzera edota botere politikoa utz dezan behartuaraziz.
Erresistentzia zibilaren baldintza nagusia bortizkeria inoiz ez erabiltzean datza eta bere ohiko ekintzen artean honakoak daude: esna-aldiak, eskaerak, baraualdiak, itxierak, eserialdiak, boikotak, grebak, gose grebak, lan jarduera geldoak edo japoniar grebak, desobedientzia zibila, eskratxak, garraiobide alternatiboak martxan ipintzea, agintearen edo poliziaren jarduerak oztopatzea, estatu edo gobernu paraleloak sortzea, herri galdeketak burutzea, etab.
Maiz, eta herrialdearen arabera, erresistentzia zibila burutzen duten ekintzaileek boterearen eta bere morroien aldetik zigor latzak jasan ohi dituzte, betiere euren erresistentzia apurtzeko asmoz: isun ekonomiko, kargugabetze politiko edo epaiketetatik hasi eta jipoiak, atxiloketak, langabetzeak edo kaleratzeak, espetxe zigorrak, erbesteratzeak, isolamenduak, eta abarreraino. Munduko zenbait lekutan, oso erregimen itxi edo diktaduretan heriotza zigorra ere ekar dezake.

## Herrialdeak

Munduan erresistentzia eta desobedientzia zibila erabili den herrialdeen artean honakoak daude:
* Euskal Herria: Ahal Dugu, Askegunea, Herri harresia, Arrantzale bizardunak, edota herri galdeketak: independentzia galdeketak, AHTari buruzkoak, zabor bilketa, etab.
* Irlanda: Ipar Irlandako gatazkan, bereziki errepublikar edota biztanleria irlandar nazionalistak burutuak.
* Katalunia: Independentzia galdeketak
* AEB: bereziki afroamerikarren eskubideen alde
* Ekialdeko Europa: Polonia, Lituania, Letonia, Estonia, Txekiar Errepublika, Eslovakia, Kroazia, Eslovenia, Bosnia, Montenegro, Mazedonia, Kosovo, Errusia.
* Afrika: Mendebaldeko Sahara, Aljeria, Egipto.
* Asia: India, Tibet, Palestina, Filipinak, Myanmar.

## Ikus gainera

* Desobedientzia zibila
* Bortizkeria-eza
* Intsumisio
* Ekintza zuzena

## Kanpo estekak

* Datuak: Q3109572
# Errepublikaren plaza (Paris)

Errepublikaren plaza (frantsesez: Place de la République) Frantziako Paris hiriburuan dagoen plaza bat da. 3., 10. eta 11. barrutien arteko elkargunean kokatua dago. 3,4 hektareatako azalera du eta erdian Marianne Frantziako Errepublikako irudi alegorikoaren eskultura dago.

## Historia

Hasiera batean Place du Château d'Eau (urezko gazteluaren enparantza) izena zuen, 1811 urtean iturri handi bat altxatu baitzen erdian. Pierre-Simon Girardek diseinatu zuen. 1867an Gabriel Davioud-ek oraindik eta handiagoa zen iturria eraki zuen alboan. Biak ala biak lehoiak zituzten apaigarri.
XIX mendearen amaieran hartu zuen enparantzak gaur egungo itxura, Haussmann baroiak egin zuen Parisko birmoldaketa handiaren barnean. 1879an Errepublikaren 90. urteurrena ospatzeko erdian eskultura bat ezartzea erabaki zen eta horretarako lehiaketa abiatu zen. Léopold Moriceren diseinua izan zen irabazlea. 31 metrotako brontzezko eskultura 1880ko uztailaren 14an inauguratu zen eta ordutik aurrera Errepublikaren plaza izenaz ezagutzen da enparantza.

## Kaleak

Hamaika kale eta boulevardek egiten dute bat Errepublikaten plazan.
* Boulevard de Magenta
* Rue Beaurepaire
* Rue Léon-Jouhaux
* Rue du Faubourg du Temple
* Avenue de la République
* Boulevard Voltaire
* Boulevard du Temple
* Passage du Vendôme
* Rue du Temple
* Boulevard Saint-Martin
* Rue René Boulanger

## Iruditegia

* Errepublikaten plaza.
* Marianne-ren eskultura.

## Informazio praktikoa

* Geltokia: République

## Kanpo estekak

* Datuak: Q175055
* Multimedia: Place de la République (Paris) / Q175055
# Errepublikaren plaza (Pilsen)

Errepublikaren plaza, txekieraz: Náměstí Republiky, Txekiar Errepublikako Pilsen hiriko plaza nagusia da. 168 x 191 metroko azalera du eta Txekiarko Erdi Aroko plaza handienetakoa da.
XIII. mendearen amaieraldera eraiki zen. Bertan San Bartolome katedrala dago.
* Datuak: Q1019227
* Multimedia: Náměstí Republiky (Plzeň) / Q1019227
# Erresilientzia (psikologia)

Erresilientzia, arazo, ezbehar eta trauma psikologikoei aurre egiteko pertsonek duten ahalmena da.

## Historia

Boris Cyrulnik psikiatrak eta psikoanalistak John Bowlbyren idatzietan oinarritutako kontzeptu hau zabaldu egin zen. Erresilientzia, materialeen erresistentziatik eratorritako hitza da, hots, hautsi gabe, jatorrizko egoerara itzultzeko duten ahalmena; adibidez, gezi bat abiarazteko erabiltzen dugun arku tolestu bat edo haizearen eraginpean dagoen ihia. Pertsona edo talde batek erresilientzia dutela esaten dugunean, ezbeharrei aurre egiteko gaitasuna dutela adierazten dugu; gerta daiteke, egoera horretatik indarberritua ateratzea ere. Egun, erresilientzia psikologia baikorrean erabiltzen da, gizakiaren balio eta ezaugarri positiboetan oinarritzen da eta ez patologia eta ahulezietan, ohiko psikologiak egiten zuen modura. Erresilientzia kontzeptua "sendotasun" hitzetik gertu dago, hots, egoera latz bat gainditu, indarberritu eta aurreko egoera baino egoera hobean egon.

## Kanpo estekak

* Erresilientzia, Gizapedian.
* Datuak: Q4105337
# Erresilientzia (argipena)

Erresilientzia hitzak adiera zenbait ditu:
* psikologian, erresilientzia, arazo, ezbehar eta trauma psikologikoei pertsonek aurre egiteko duten ahalmena;
* ekologian, erresilientzia, ekosistema eta bizidunen populazio eta komunitateek perturbazio eta aldaketak jasateko duten ahalmena, euren egitura nabarmen aldatu gabe;
* ingeniaritzan, erresilientzia, material eta gorputzek talka baten ondorioz deformatzean energia xurgatzeko duten ahalmena.
# Erreserba Federalaren Sistema

Erreserba Federalaren Sistema edo Erreserba Federala (ingelesez Federal Reserve System, informalki Fed) AEBko Banku Zentrala da. Gobernadore Batzarra, Merkatu Irekiaren Batzorde Federala, Eskualdeetako Hamabi Erreserba Federaleko Bankuak eta banku pribatu kideez osatutako erakunde publiko/pribatu bat da. 1913ko abenduaren 23an Washington Hirian sortu zen.
Egoitza Washington Hiriko Eccles eraikinean du.

## Iruditegia

* Eccles eraikina.

## Ikus, gainera

* Estatu Batuetako Bigarren Bankua

## Kanpo estekak

* Erreserba Federalaren Sistemaren webgunea (Ingelesez)
* Datuak: Q53536
* Multimedia: Federal Reserve / Q53536
# Erresaka

    Ez nahasi biharamunarekin.
Erresaka olatuak itsas hautsian hautsi eta itsasertzera iritsi ondoren urak egiten duen atzeranzko mugimendua da.
Olatuen altueraren eta itsasertzaren ezaugarri topografikoen araberakoa da erresakaren intentsitatea; gainera, itsasaldiko korronteek indartu egiten dituzte, eta, beraz, arriskutsuagoak dira itsasbeheran. Korronte horiek ikusgai egon daitezke edo ez, korrontearen intentsitatearen eta hondartzan dagoen sedimentu motaren arabera.

## Arriskugarritasuna

Erresakaren benetako arriskua ez da haiek itsaso barrura eramatea, baizik eta pertsonak nola erreakzionatzen duen: bainulari asko izuan sartzen dira eta korrontearen kontra igeri egiten saiatzen dira, berehala nekatuz eta hondoratuz. Ihes egiteko gakoa ez da haren kontra igeri egitea, ibaiertzarekiko paraleloan baizik, horrela ihes eginez; izan ere, erresaka-eremuaren zabalera ez da izaten 10 metro baino gehiagokoa.

## Identifikazioa

Erresakak ezaugarri oso bereziak ditu, eta lurretik arreta handiz behatuz edo puntu altu batetik errazago identifikatuz identifika daitezke. Korronte horiek "itsasertzetik urruntzen den ibai baten" itxura dute; ibai horren kolorea zertxobait ezberdina da eta burbuilak ditu; itsasoaren barruan objektu solte batzuk badaude, adarrak edo zaborra kasu, korronte horiek berehala erakartzen dituzte eta kostaldetik urruntzen dituzte. Identifikatu daitezke olatuek hausten ez duten eta lasai dauden guneak daudenean. Aparra kostaldera hurbiltzen denean eta hondar-bankuak daudenean ere identifika daitezke.

## Nola aurre egin

Erresakatik ihes egiteko gomendio orokorrak lau puntu hauetan sinplifikatu daitezke:
* Ez borrokatu erresakaren aurka: igerilari eta sorosle adituak ere ez dira gai erresaka-korronte batetik ihes egiteko.
* Igeri egin paraleloan eta gero itsasertzerantz. Horizontalki igeri egitean gehiegi urruntzen dela sentitzen badu ere, lehentasuna itsasertzetik urruntzen duen erresakatik irtetea da.
* Ihes egitea lortzen ez baduzu, aztalka egin: zenbat eta energia gehiago agortu, orduan eta aukera gehiago itota hiltzeko.
* Laguntza bilatu, oihu egin edo besoak astindu; horrela, sorosleen arreta erakar dezake.
Gainera, honako hau gomendatzen da:
* Ikasi erresaka ezagutzen
* Inoiz ez igeri bakarrik edo soroslerik ez dagoen leku batean.
* Ez utzi inoiz haur bat hondartzan bakarrik.
Gomendio horiek erresaka ohikoak diren arrisku-iragarki gehienetan daude.

## Erreferentziak

* ↑ Euskalterm: [Hiztegi terminologikoa] [2017]
* ↑ Euskalterm: [Nautika Hiztegia ] [2021]
* ↑ (Ingelesez) NOAA. Rip Currents Safety. .

## Kanpo estekak

* Datuak: Q898375
* Multimedia: Rip currents / Q898375
# Emon

Emon Bergaran 2007an sortutako musika talde bat da. Talde honek reggae, ska eta rumba doinuak jotzen ditu.
2016an Bergaran "Demasa" izenarekin ospaturiko Kilometroak jaiaren abestia egin zuten. 2017an taldea desegin zen eta kide batzuek Nomadak taldea sortu zuten.

## Diskografia

* Piztu herria (2010, Babelmusik)
* Konfeti kolore (2013, Baga-Biga)
* Sua (2014, Baga-Biga)

## Kanpo estekak

* Emon taldearen webgunea
* Datuak: Q31723055
# Emon Behi Bi

Emon Behi Bi pop taldea Getxon sortu zen 1980ko hamarkada bukaeran. Hirian "Getxo sound" delakoa sortu edo bataiatu aurretik, pop berritzailea egiten saiatu zen talderik egon zen, Emon Behi Bi kasu.

## Ibilbidea

Ekoizpen propioarekin arduratuta, disketxe propioa bultzatu zuten, Buga Records izenekoa. "Mesias berriak" izeneko disko oso bat kaleratu zuten segituan Buga Records-ekin, Bilboko Deustuko Tio Pete estudioetan. "Hemengo egunsentiak" kantua moldatzeko Joseba Sarrionandia idazlearen bi poemetan oinarritu ziren. Autogestioaren bidetik, beraiek zuzentzen eta gidatzen zuten taldeko gauza guztiak, sustapena edo diskoen banaketak barne. Sustapena ondo joan zitzaien zeren Euskadi Gaztea irratiko musika zerrendan lehen posturaino iristea lortu zuten 1990eko otsaila eta martxoa bitartean,
Zoritxarrez, "Mesias berriak" disko hura kaleratu eta denbora gutxira, 1991. urtean, Felix Agüero abeslaria mendiko istripu batean hil zen.

## Partaideak

* Julio Orue, gitarra
* Marco, gitarra
* Felix Agüero, ahotsa
* David, bateria
* Alvaro, baxua
* Luis Alberto, saxoa
* Gaizka, tronpeta
* Phil, tromboia
* Itsaso, ahotsa

## Erreferentziak

* ↑ «Emon Behi Bi - "Hemengo Egunsentiak" (1990), by Getxo Sound» Getxo Sound (Noiz kontsultatua: 2018-03-07).
* ↑ En Un Barco Chino. (2017-04-11). Mesias berriak, Emon Behi Bi (Mesias berriak, 1990). (Noiz kontsultatua: 2018-03-07).

## Kanpo estekak

* Datuak: Q61364266
# Emory Unibertsitatea

Emory Unibertsitatea (ingelesez: Emory University) Atlanta hirian kokatuta dagoen unibertsitate pribatua da. 1836an eratua, herrialdeko hogei unibertsitate nagusien artean dago. Bere medikuntza, zuzenbidea eta teologia eskolengatik ezaguna da.
Unibertsitateko kirol taldeak, Eagles deituak, NCAAk antolatutako unibertsitate lehiaketetan parte hartzen dute.

## Kanpo estekak

* (Ingelesez) Webgune ofiziala
* Datuak: Q621043
* Multimedia: Emory University / Q621043
# Emory-Meadowview (Virginia)

Emory-Meadowview Ameriketako Estatu Batuetako erroldak esleitutako leku bat da. Washington konderrian kokatuta dago, Virginia estatuan. 2.266 biztanle ditu, 8,9 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1375716
# Emory (Texas)

Emory Texasko hiri bat da. Rains konderrian kokatua dago. 2010ean 1.239 biztanle zituen, 5,08 kilometro koadrotan banatuta.

## Ikus, gainera

* Rains konderria

## Kanpo estekak

* Datuak: Q965101
* Multimedia: Emory, Texas / Q965101
# Emoliente

Farmakologian, emolientea larruazala ta beste ehunak biguntzeko eta hanturen aurkako farmakoa da.

## Erreferentziak

* ↑ (Gaztelaniaz) «emoliente» Diccionario médico-biológico, histórico y etimológico (Universidad de Salamanca).

## Kanpo estekak

* Datuak: Q3006091
# Emomalii Rakhmon

Emomalii Rakhmon (Tajikistan, 1952ko urriaren 5a) politikaria da. Tajikistango Errepublikako estatuburua da 1992az geroztik, eta Tajikistango Errepublikako presidentea 1994az geroztik.
Rajmon Nabiyev presidente ohiaren laguntzaile estua izan da. Garrantzi handiko papera jokatu zuen komunistek Dushanbeko matxinatu islamiar eta demokratak Dushanbetik kanporatzeko egin zuten gerran. Kulob hiritik, Errepublikaren hegoaldetik, gidatu zituen tropak, eta sobietar errepublika ohien esku-hartzea baimendu zuen. 1992an matxinatuek Nabiyev kargutik kendu zutenean, eta erregimen presidentziala deuseztatuta geratu ondoren, Sobiet Gorenaren lehendakaritza herrialdeko kargurik gorena bihurtu zen. Nabiyev desagertu eta hilabete gutxira, Sobiet Gorenaren lehendakari hautatu zuten Rakhmon. Honen helburu nagusietako bat errusiarrak eta gainerako atzerritarrak errepublikatik alde egin zezaten galaraztea izan zen, herrialdearen hondamen ekonomikoa eragoztearren. Dushanbe atzera konkistatu ondoren, Rakhmonek eskerrak eman zizkion Uzbekistango lehendakari Islam Karimovi, erregimena berriro ezartzearren emandako laguntzagatik.
1993an Erdialdeko Asiako bost sobietar errepublika ohietako estatuburuak ados jarri ziren Erdialdeko Asiako Estatuen Erkidegoa sortzeko. Urtebete geroago, azaroan, berme demokratiko eskaseko hauteskundeetan, Errepublikako presidente hautatu zuten. Harrezkero, bere kargua kolokan egon da, eta Errusiaren laguntzari esker eutsi dio presidentetzari. 1996ko abenduan, islamiar oposizio fundamentalistaren buruzagi militar gisa, su-eten protokoloa izenpetu zuen. 1997an atentatu bat izan zen haren kontra, eta bi pertsona hil ziren. Hilabete gutxi geroago, bakeak egin zituen, eta koalizio-gobernu bat sortu zen, islamiarren parte-hartzearekin. Nolanahi ere, 1998ko apirilean gerrillari islamiarrek Dushanben egindako erasoak agerian utzi zuen bakearen hauskortasuna.
Tajikistango Herri Alderdi Demokratikoko buru da. Emomalii Rakhmon izena WikiLeaks dokumentuetan agertu da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57366
* Multimedia: Emomali Rahmon / Q57366
# Emotibismo

Emotibismoa ekintzek pertsonengan sortzen dituzten sentimenduen bidez ekintza horiek onak ala txarrak diren ezartzen dela baieztatzen duen teoriari deritzo.

## Kanpo estekak

* Datuak: Q1058270
# Empalme (udalerria)

Empalme Mexikoko udalerri bat da. Sonora estatuan kokatua dago. 2010ean 54.131 biztanle zituen 593,22 km²ko azaleran. Herriburua [[Empalme (Empalme)|Empalme]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1678117
* Multimedia: Empalme Municipality / Q1678117
# Erziera

Erziera (зрзянь кель, erzänj kelj) uraldar hizkuntzetako bat da, Errusian mintzatua. Haren ia 37.000 hiztunak Mordovia errepublikan eta inguruan bizi dira.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2013-6-28).

## Kanpo estekak

* Datuak: Q29952
* Multimedia: Erzya language / Q29952
# Erzsébet Gulyás Köteles

Erzsébet Köteles (lehen ezkontzan Károlyné Gulyás eta bigarren ezkontzan Jánosné Reviczky), Erzsébet Gulyás-Köteles izenez ere ezaguna, (Budapest, 1924ko azaroaren 3a - ibidem, 2019ko ekainaren 16a) Hungariako gimnasta artistikoa izan zen, Helsinkiko 1948 eta Melbourneko 1956 Olinpiaden arteko bost domina olinpiko irabazi zituena.

## Kirolari ibilbidea

1948ko Londresko Udako Olinpiar Jokoetan zilarra irabazi zuen taldekako lehiaketan, txekoslovakiarren ondoren eta estatubatuarren aurretik.
1952ko Helsinkiko Udako Olinpiar Jokoetan parte hartu zuen.zilarrezko domina lortu zuten taldekako lehiaketan —sobietarren atzetik eta txekoslovakiarren aurretik—, eta brontzea, berriz, ekipoen bidezko lehiaketan (egungo gimnasia erritmikoaren antzeko modalitatea); podiumean geratu ziren, suediarren eta sobietarren atzetik.
Eta lau urte geroago, 1956ko Melbourneko Udako Olinpiar Jokoetan taldean lortu zuen urrea gailuekin —Suediako, Sobietar Batasuneko eta Poloniako taldeen aurretik, azken biak brontzean berdinduta—, eta zilarra taldean, sobietarren atzetik eta errumaniarren aurretik.

## Oharrak

* ↑ Tradizioaren arabera, hungariar emakumeek ezkondu ondoren senarraren izen-abizenak -né («emaztea») atzizkiarekin erabiltzen dituzte.

## Erreferentziak

* ↑ Meghalt Reviczkyné Köteles Erzsébet
* ↑ Erzsébet Gulyás-Köteles. .

## Kanpo estekak

* Datuak: Q1125643
* Multimedia: Erzsébet Köteles / Q1125643
# Erzurum probintzia

Erzurum probintzia Turkiako 81 probintzietako bat da. Bere hiruburua Erzurum da. 24.741 km²ko azalera du eta bertan 958.875 biztanle bizi dira.

### Barrutiak

Probintziaren barnean 19 barruti daude:
| Aşkale Çat Erzurum Hınıs Horasan Ilıca İspir Karaçoban Karayazı Köprüköy | Narman Oltu Olur Pasinler Pazaryolu Şenkaya Tekman Tortum Uzundere |
Txantiloi:Erzurum barruti aurkibidea

## Kanpo estekak

* Datuak: Q376797
* Multimedia: Erzurum Province / Q376797
# Erzincan

Erzincan Armeniako hiria, izen bereko probintziako hiriburua, Turkiako estatuaren barnean. 65.000 biztanle. Ehungintza eta kobre-ustiakuntza. Armeniako hiri nagusia izan zen, Erzurum baino lehen (IV. m.). Aipagarria da garai hartako santutegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q136217
* Multimedia: Erzincan / Q136217
# Erzierazko Wikipedia

Erzierazko Wikipedia Wikipediaren erziera hizkuntzako edizioa da. 2023ko maiatzean 7.798 artikulu zituen eta Wikipedien zerrendan 178.a zen.

## Kanpo estekak

* Erzierazko Wikipedia
* Datuak: Q856881
* Multimedia: Erzya Wikipedia / Q856881